RO
3.7.2023
Jurnalul Oficial al Uniunii Europene
C 235/3
2) Articolele 20 și 22 din Regulamentul nr.
765/2008, articolul 12 și anexa II la Directiva 2001/95, astfel cum a fost modificată prin Regulamentul nr.
765/2008, precum și anexa la Decizia de punere în aplicare 2019/417, citite în lumina articolului 47 din Carta drepturilor fundamentale a Uniunii Europene trebuie interpretate în sensul că un operator economic precum importatorul produselor vizate într-o notificare efectuată în temeiul articolului 22 din Regulamentul nr.
765/2008, care nu este destinatarul măsurii aflate la originea acestei notificări și ale cărui interese pot fi lezate din cauza caracterului incomplet al notificării menționate, trebuie să dispună de o cale de atac în statul membru care emite notificarea pentru a obține respectarea obligațiilor care revin acestui stat membru în această privință.
(1)
JO C 37, 24.1.2022.
Hotărârea Curții (Camera a opta) din 17 mai 2023 (cerere de decizie preliminară formulată de Landgericht Essen – Germania) – DC/HJ [Cauza C-97/22 (1), DC (Retragere după executarea contractului)] [Trimitere preliminară – Protecția consumatorilor – Directiva 2011/83/UE – Articolul 14 alineatul (4) litera (a) punctul (i) și alineatul 5 – Dreptul de retragere din contractele negociate în afara spațiilor comerciale – Obligații de informare ale comerciantului în cauză – Omisiune a acestui comerciant de a informa consumatorul – Obligațiile consumatorului în caz de retragere – Retragere după executarea contractului – Consecințe] (2023/C 235/03) Limba de procedură: germana Instanța de trimitere Landgericht Essen
Părțile din procedura principală Reclamantă: DC Pârât: HJ
Dispozitivul Articolul 14 alineatul (4) litera (a) punctul (i) și alineatul (5) din Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului, trebuie interpretat în sensul că exonerează un consumator de orice obligație de a plăti prestațiile furnizate în temeiul unui contract negociat în afara spațiilor comerciale, în cazul în care comerciantul în cauză nu i-a transmis informațiile menționate la articolul 14 alineatul (4) litera (a) punctul (i), iar consumatorul respectiv și-a exercitat dreptul de retragere după executarea contractului în cauză.
(1)
JO C 165, 19.4.2022.